दशैँका लागि उनी खोटाङस्थित घरजाने योजना उनले त्यागिसकेकी छन् । काठमाडौंमै दशैँ मनाउन ४÷५ महिनाअघिदेखि धेरथोर गर्दै पैसा जम्मा गरेर राखेको उनले बताइन् । अरू बेला एक हजार ८ सयमा पाइने चामल दशैँको समयमा सय रुपैयाँ बढी मूल्य तिर्नुपरेको उनको गुनासो छ । ‘मीठो चामलको भात खानका लागि दशैँ नै आउनुपर्ने भएकाले महँगीको मार झेलेर भए पनि किन्नुपरेको छ’, उनले भनिन् । तेल, चना, केराउ, दाल, मैदा, चिउरा सबैको मूल्यमा वृद्धि भएको पसलले बताउँदा सरकारलाई गाली गर्दै उनी बाहिर निस्किइन् ।
